LIETUVOS RESPUBLIKOS TEISINGUMO MINISTRO

Į S A K Y M A S

DĖL ĮRAŠYMO Į LIETUVOS RESPUBLIKOS TEISMO EKSPERTŲ SĄRAŠĄ

2012 m. spalio 19 d. Nr. 1R-260

Vilnius

Vadovaudamasis Lietuvos Respublikos teismo ekspertizės įstatymo (Žin., 2002, Nr. 112-4969) 8 straipsniu ir atsižvelgdamas į Zitos Beržienės, Vytauto Bronislovo Elenbergo ir Vyto Girdausko prašymus,

į r a š a u į Lietuvos Respublikos teismo ekspertų sąrašą:

Zitą Beržienę – statybos techninės veiklos ekspertizė. Kvalifikacijos atestatas Nr. 20509 (galioja iki 2012 m. gruodžio 20 d.) – suteikta teisė eiti ypatingo statinio projekto ekspertizės vadovės ir ypatingo statinio ekspertizės vadovės pareigas. Statinių grupės: gyvenamieji ir negyvenamieji pastatai; inžineriniai tinklai; susisiekimo komunikacijos: keliai (gatvės); sporto paskirties inžineriniai statiniai. Kvalifikacijos atestatas Nr. 8258 (galioja iki 2014 m. kovo 27 d.) – suteikta teisė eiti ypatingo statinio projekto dalies ekspertizės vadovės pareigas. Statinių grupės: gyvenamieji ir negyvenamieji pastatai; inžineriniai tinklai; susisiekimo komunikacijos: keliai (gatvės); kiti statiniai. Projekto dalys: statybos skaičiuojamosios kainos nustatymo, ekonominė, pasirengimo statybai ir statybos darbų organizavimo;

Vytautą Bronislovą Elenbergą – statybos techninės veiklos ekspertizė. Kvalifikacijos atestatas Nr. 6017 (galioja neterminuotai) – suteikta teisė eiti statinio projekto vadovo, statinio ekspertizės vadovo, ypatingo statinio statybos vadovo ir ypatingo statinio statybos techninės priežiūros vadovo pareigas. Statiniai: gyvenamieji ir negyvenamieji pastatai. Kvalifikacijos atestatas Nr. 0091 (galioja neterminuotai) – turi teisę atlikti pastatų energinio naudingumo sertifikavimą (įvertinti pastato energinį naudingumą priskiriant pastatą energinio naudingumo klasei ir išduoti pastato energinio naudingumo sertifikatą) pagal statybos techninius reglamentus STR 2.01.09:2005 ir STR 1.02.09:2011;

Vytą Girdauską – statybos techninės veiklos ekspertizė. Kvalifikacijos atestatas Nr. 29862 (galioja neterminuotai) – suteikta teisė eiti ypatingo statinio statybos vadovo ir ypatingo statinio statybos techninės priežiūros vadovo pareigas. Statiniai: gyvenamieji ir negyvenamieji pastatai.

Teisingumo ministras	Remigijus Šimašius

_________________